Флюра табылды!

	Журналист Низамова турында әйтүем. Соңгы арада бөтенләй күренми башлаган иде. Елга бер ике Казанга килеп китүен ишетеп кенә кала торган идем. Соңгы очрашуларыбызда Флюра безгә килеп бик күп китаплар, календарьләр төяп, авылдашларын дин юлына тартып карау хыяллары белән кайтып киткән иде. Әгәр Һәфтияк белән намаз китабы таратып кына исерекне айнытып булса икән...	 Флюраны 30 елдан артык беләм. Ул гаҗәп дәрәҗәдә талантлы кеше. Җырлый, бик шәп җырлый, заманында Илһам абый Шакиров белән бергә концертлар куеп йөрде. Аннан Вафирә дә көнләшеп йөрде, яхшы мәгънәдә. Флюра шагыйрә, әгәр шигырьләрен үз вакытында чыгарып барса, бик күпләр шигырьләрен күрсәтергә оялыр иде. Шәп укытучы, акыллы галимә, тагын әллә кем. 
	Шәехҗан Фәния ХУҖАХМӘТ	
Шәһри Казан

	№   |  	


